Den Vest-Sjællandske Avis, 1824-01-05
Mandagen d. H. H. Med Kongelig allernaadigst Tilladelse, at forsendes med Brevposten i Danmark og Hertugdommene. Vandringer rundt om Jorden. Det synes lidt voveligt at paatage sig et saadant Arbeide midt om Vinteren; men naar man ikke reiser allene; men vælger sig et godt Selskab, saa ville Besværlighederne vel blive til at overvinde; vi ville derfor vælge os de bedste Ledsagere og Veiledere, som det er os mueligt at finde, og vi ville tillidsfulde begive os paa vor Vandring. At faae en Medreisende fra det nye Geographiske Selskab i Paris er nu ikke meere at tænke paa, siden Selskebet har publiceret sin Armod, og har opgivet sin Plan om at udsende nye Reisende, Dette Selskab, som gjorde en saa stor Opsigt ved sin Stiftelse har d. 23de Novbr. f. A. holdet et almindeligt Møde under Marqvien af Pastorets Forsæde, hvorved mange Tilhørere og deriblandt mange anseelige Personer indfandt sig. Hr. Roux, Divisions-Chef i Ministeriet for de udenlandske Anliggender, oplæste en Afhandling om Capitainerne Rofs og Parrys Nordpolsreiser og Hr. Malte Bruun vor lærde, forhen poetiske, nu geographiske, forhen democratiske, nu ultraroialistiske, Landsmand) en Skildring af Selskabets A beider. i Aaret 1823; begge bleve hørte med et stort Bifald. For at svare de store Omkostninger, som det vilde foraarsage at udsende Reisende, saa har Selskabet besluttet paa Hr. Barbie du Bocazes Forslag at udsætte en anseelig Priis paa Beskrivelsen af ubekiendte Lande og har dertil for dennegang valgt det gamle Cyrene, hvorved man giør opmærksom paa, at hvor, der har Lyst ertil kan i 14 Dage komme fra Marseille derhen ved en Seillads over Middelhavet (dette er nu vel saaledes, til Kysten kan man godt komme; men at komme ind i det barbariske Land, eller at komme heelskindet ud af det igien er Knuden. GeneralMinutoli har nyelig ved sit Forsøg paa at trænge ind i dette Land fra den Ægyptiske Side, erfaret Vanskelighederne ved at reise deri Nyelig havde Englænderne giort et Forsøg paa at undersøge dette Lands Oldsager; hvortil Kongen af England har ladet udruste en egen Expedition og ladet Paschaen af Tripolis anmode om sin Understøttelse. Det er ellers forunderligt, at man ikke meere opmuntrer Consuler og Missionairer til at beskrive de fremmede Lande, hvori de opholde sig, uagtet de ved deres længere Ophold i disse Lande kunne levere bedre Beskrivelser derom end de Reisende. Høst's Bog om Marocco og Monrads om Guinea kunne tiene til Exempler paa, hvad man kunde vente sig af faadanne Værker. – Den Franske. Engelske og Russiske Regiering kappes med hinanden om at anvende store Pengesummer paa vigtige Reiseforetagender. Den Franske Capitain Freycinet, er nyelig kommen tilbage fra sin Reise omkring Jorden; der arbeides for nærværende Tid paa Udgivelsen af hans indsamlede Jagttagelser, hvorpaa vi have faaet en interressant Forsmag i Tegneren Aragos Reise omkring Verden. - Den Russiske Keiser har som bekiendt afsendt Corvetten Prædepriatye under Capitain Otto v. Kotzebues Commando paa en Seilads omkring Jorden; Corvetten afseilede fra Portsmouth den 25de September 1823; dens første Bestemmelse var til Rio-Janeiro. - Capitain Parry begynder sin fierde Polarreise først til Foraaret; han skal i det samme Skib Hella, som han betiente sig af paa sin sidste Reise, atter søge at trænge ind fra Baffinsbugten i Lancastersund og derfra søge at trænge saavidt ind som mueligt mod Sønden i det af ham opdagode Prinsregent-Stræde, som han, dengang han opdagede det, ikke kunde nøie undersøge, fordi han dengang tog Retningen mod Nordvest. –